Negara Merdeka Croatia

Negara Merdeka Croatia (; ; ) adalah sebuah negara boneka fasis Jerman dan Itali semasa Perang Dunia Kedua. Ia telah ditubuhkan di bahagian Yugoslavia yang diduduki pada 10 April 1941, selepas pencerobohan kuasa Paksi. Wilayahnya terdiri daripada kebanyakan Croatia moden dan Bosnia dan Herzegovina, serta beberapa bahagian Serbia moden dan Slovenia.

Semasa kewujudannya, NDH telah ditadbir sebagai sebuah negara satu parti oleh organisasi Ustaše fasis. Ustaše dipimpin oleh Poglavnik, Ante Pavelić. Rejim ini mensasarkan bangsa Serbia, Yahudi dan Romani sebagai sebahagian daripada kempen genosid besar-besaran, serta anti-fasis atau penentang Croat dan Muslim.

Antara tahun 1941–45, 22 buah kem tahanan wujud didalam wilayah yang dikawal oleh Negara Merdeka Croatia, dua di antaranya (Jastrebarsko dan Sisak) menempatkan kanak-kanak sahaja dan yang terbesar ialah Jasenovac.

Negara ini secara rasminya menjadi pemerintahan beraja selepas menandatangani Undang-Undang Mahkota Zvonimir pada 15 Mac 1941. Di tabalkan oleh Victor Emmanuel III dari Itali, Putera Aimone, Duke Aosta pada mulanya enggan menerima mahkota tersebut sebagai membantah pengilhakan Itali ke atas wilayah Dalmatia yang majoritinya diduduki orang Croat, diilhak sebagai sebahagian daripada agenda irredentis Itali mewujudkan Mare Nostrum ("Laut Kami"). Beliau kemudian secara singkat menerima takhta tersebut kerana mendapat tekanan dari Victor Emmanuel III dan diberi gelaran Tomislav II dari Croatia, tetapi tidak pernah berpindah dari Itali untuk menetap di Croatia.

Dari penandatanganan Persetiaan Rome pada 18 Mei 1941 hingga penyerahan Itali pada 8 September 1943, negara merdeka croatia adalah kondominium jajahan Jerman dan Itali. Dalam penghakimannya di Perbicaraan Tebusan, Tribunal Tentera Nuremberg menyimpulkan bahawa NDH bukan sebuah negara berdaulat. Menurut Tribunal, "Croatia was at all times here involved an occupied country".

Pada tahun 1942, Jerman mencadangkan Itali mengambil alih semua kawalan tentera Croatia kerana keinginannya untuk mengalihkan tentera Jerman dari Croatia ke Barisan Timur. Itali bagaimanapun menolak tawaran itu kerana ia percayai tidak mampu mengurus sendiri situasi tidak stabil di Balkan. Selepas penyingkiran Mussolini dan gencatan senjata Itali dengan pihak Sekutu, NDH pada 10 September 1943 mengisytiharkan bahawa Persetiaan Rome terbatal dan mengilhak bahagian Dalmatia yang sebelum ini diserahkan kepada Itali. NDH cuba mengilhak Zara, yang telah diakui wilayah Itali sejak tahun 1919 tetapi  menjadi objek lama irredentisme Croatia, namun Jerman tidak membenarkannya.

Lihat juga

Kem tahanan dalam Negara Merdeka Croatia
Pembunuhan beramai-ramai Glina 
Sejarah Orang Yahudi di Croatia: Holokus
Senarai para pemimpin Negara Merdeka Croatia
Darjah kebesaran, bintang dan pingat Negara Merdeka Croatia
Holokus di Negara Merdeka Croatia
Garis masa sejarah Croatia

Nota

Rujukan

Sumber
Ambrose, S. The Victors – The Men of World War II, Simon & Schuster, London, 1998. 
 
Cohen, Philip J., Riesman, David; Serbia's secret war: propaganda and the deceit of history; Texas A&M University Press, 1996  

Encyclopædia Britannica, 1943 – Book of the year, page 215, Entry: Croatia.
Encyclopædia Britannica, Edition 1991 Macropædia, Vol. 29, page 1111.
Fein, Helen: Accounting for Genocide – Victims and Survivors of the Holocaust, The Free Press, New York, Edition 1979, pages 102, 103.

Hory, Ladislaus and Broszat, Martin: Der Kroatische Ustascha-Staat, 1941–1945, Stuttgart, 1964.

Lisko, T. and Canak, D., Hrvatsko Ratno Zrakoplovstvo u Drugome Svejetskom Ratu (The Croatian Airforce in the Second World War), Zagreb, 1998. .
Encyclopedia of the Holocaust, Vol. 2, Independent State of Croatia entry.
Maček, Vlado: In the Struggle for Freedom Robert Speller & Sons, New York, 1957.
Munoz, A.J., For Croatia and Christ: The Croatian Army in World War II 1941–1945, Axis Europa Books, Bayside NY, 1996. .
Neubacher, Hermann: Sonderauftrag Suedost 1940–1945, Bericht eines fliegendes Diplomaten, 2. durchgesehene Auflage, Goettingen 1956.
 
 

 
 
 
Russo, Alfio: Revoluzione in Jugoslavia, Roma 1944.
Shaw, L., Trial by Slander: A Background to the Independent State of Croatia, Harp Books, Canberra, 1973. 
Savic, D. and Ciglic, B. Croatian Aces of World War II, Osprey Aircraft of the Aces −49, Oxford, 2002. .
Tanner, Marcus. Croatia: A Nation Forged in War. New Haven: Yale University Press. 1997.
Thomas, N., Mikulan, K. and Pavelic, D. Axis Forces in Yugoslavia 1941–45 Osprey, London, 1995. 
Tomasevich, Jozo. War and Revolution in Yugoslavia 1941–1945: Occupation and Collaboration, Stanford, Cal., Stanford University Press, 2001. 
Tomasevich, Jozo; War and Revolution in Yugoslavia, 1941–1945: The Chetniks, Volume 1; Stanford University Press, 1975  
Worldmark Encyclopedia of the Nations, Europe, edition 1995, page 91, entry: Croatia.

Pautan luar

BBC News 29 November 2001: Croatian holocaust still stirs controversy

Croatia
Fasis
Nazi
Perang Dunia Kedua
Negara di Eropah
Hubungan luar negeri Jerman
Hubungan luar negeri Itali
Sejarah Itali
Sejarah Jerman
Penubuhan 1941
Pembubaran 1945
Bekas negara